b'\n_START_ARTICLE_\nPagsasalsal\n_START_SECTION_\nBilang natural na bahagi ng buhay\n_START_PARAGRAPH_\nPangkaraniwan itong gawain ng tao, mapalalaki man o babae, partikular na ng mga kabataan o mga batang papasok sa yugto ng pubertad, o pagdadalaga o pagbibinata. Ayon sa mga eksperto, mas mainam ito kaysa pakikipagtalik na walang proteksiyon. Sa gawaing ito, maibibigay ang ginhawang sekswal nang walang panganib na dulot ng pagkakasakit o pagkamatay. Ginagawa ito upang matugunan ang sekswal na pangangailan ng hindi nakikipagtalik, katulad ng pagbabawas ng tensiyong natatanggap mula sa mga pang-araw-araw na mga trabaho o iba pang gawain.\n_START_SECTION_\nSa pananaw ng medisina\n_START_PARAGRAPH_\nIba-iba ang antas ng gawaing sekswal ng mga kabataan. Nakapagdurulot ng oportunidad para sa eksplorasyon ng sarili ang masturbasyon, at nababahiran ito ng impluwensiya ng kultura o kalinangan at mga inaasahang magiging gampanin nilang kaugnay sa sekswalidad at pangkasarian. Karaniwang nagsisimulang magsalsal ang mga batang lalaki sa kaagahan o umpisa ng kanilang pagbibinata, samantalang nag-iiba-iba naman ang edad kung kailan ito ginagawa ng mga nagdadalagang babae, ngunit marami ang nagmamasturbeyt pagkaraan lamang makaranas ng pagtatalik.\n_START_SECTION_\nKontekstong pangpananampalataya\n_START_PARAGRAPH_\nItinuturing na malaking kasalanan sa Simbahang Romano Katoliko ang masturbasyon, at maging sa iba pang mga relihiyon. Ayon sa Bibliya, pinarusahan ang mga lungsod ng Sodom at Gomora dahil sa matinding sekswal na pamamamaraan at adiksiyon ng mga tao doon. Pinarusahan ang karakter na si Onad dahil dito._NEWLINE_Ayon sa turo ng simbahan, dapat na ginagawa ang seks sa paraan lamang ng pakikipagtalik ng mga mag-asawa o ng mga kasal na sa simbahan. Walang sinuman ang maaaring makipagtalik sa hindi niya asawa at wala rin maaring magsagawa ng seks sa paraang pagsalsal. Sa larangan ng pananampalataya, itinuturing na ang ginhawang dulot ng seks, maging ng masturbasyon, ay biyayang makukuha lamang kung ginagamit ang seks para magparami ng lahi (prokreasyon).\n_START_SECTION_\nPraktikalidad\n_START_PARAGRAPH_\nGinagawa ng halos lahat ng kalalakihan ang masturbasyon, anuman ang relihiyon, nasyonalidad, kultura, o antas nila sa lipunan. Praktikal ito at isang ligtas na paraan upang matugunan ang sekswal na pangangailangan. Hindi tulad ng sa pakikipagtalik, walang panganib ng pagkakasakit o pakikiapid na kaakibat sa gawaing pakikipagtalik . Hindi kailangan ng espesyal na lugar o kagamitan upang maisagawa ito. Tanging sekswal na pagnanasa, mga kamay, at lokasyong pribado ang mga elemento upang maisagawa ito.\n_START_SECTION_\nKabutihang pangkalusugan\n_START_PARAGRAPH_\nAyon sa mga doktor, nakatutulong ang madalas na pagmamasturba upang maiwasan o labanan ang pagkakaroon ng kanser sa prostata. Nakapagdurulot din rin ito pagkakaroon ng normal na sirkulasyon ng dugo, na nakakabuti sa kalusugan ng sistemang kardiyobaskular._NEWLINE_Ayon sa mga sikolohista, nakakaalis ng tensiyon ang madalas na masturbasyon, maging ng pagaalinlangan, lalo na sa mga kalalakihan. Nakapagbibigay ito ng panandaliang ligaya at tiwala sa sarili, lalo na sa mga nag-iisa o wala pang asawa o katipan._NEWLINE_Ayon sa mga sosyolohista, antropolohista, at guro, isa sa mga pangunahing interes ng mga nagbibinata ang paksang masturbasyon. Sa mga estudyante sa hayskul, ang gawaing ito ang madalas pag-usapan ng mga magkakaibigan, na pinagmumulan ng tukso, katuwaan, at iba pang interaksiyong panlipunan na mahalaga sa mga dumaraan sa panahon ng pubertad.'